ພວກຜູ້ນໍາອິຣັກຫາທາງ ຕົກລົງກັນດ້ານການເມືອງ
ຜູ້ນໍາການເມືອງອິຣັກພົບປະກັນ ໃນພາກເໜືອຂອງປະເທດ ເພື່ອຫາທາງແກ້ໄຂ ບັນຫາການເມືອງກັນ.
ບັນດາຜູ້ນໍາທີ່ມີອິດທິພົນຫລາຍທີ່ສຸດຂອງອິຣັກກໍາລັງພົບປະກັນໃນເຂດຊາວ Kurds ໃນພາກເໜືອຂອງປະເທດ ຊຶ່ງພາໃຫ້ມີຄວາມຫວັງວ່າ ສະຖານະການດ້ານການເມືອງ ທີ່ຕົກຢູ່ໃນສະພາວະບໍ່ໄປບໍ່ມາ ເປັນເວລາ 8 ເດືອນມາແລ້ວນັ້ນ ຈະຍຸຕິລົງໃນໄວໆນີ້ Masoud Barzani ຊຶ່ງເປັນປະທານາທິບໍດີສໍາລັບເຂດຊາວ Kurd ໄດ້ສະແດງຄວາມຍິນ ດີຕ້ອນຮັບນາຍົກລັດຖະມຸນຕີ Nouri al-Maliki ແລະອະດີດນາຍົກລັດຖະມຸນຕີ Ayad Allawi ສູ່ເມືອງ Irbil ໃນວັນຈັນມື້ນີ້ ທ່ານ Allawi ຊຶ່ງໄດ້ຮັບການໜຸນຫລັງຈາກສັນນິບາດ Iraqiya ນິກາຍ Sunni ໄດ້ ຊະນະກຸ່ມປະສົມ State of Law ຂອງທ່ານ Maliki ໃນການເລືອກຕັ້ງລັດຖະສະພາ ໃນເດືອນມີນາຜ່ານມາ ແຕ່ມາຮອດປັດຈຸບັນນີ້ ທັງສອງພັກບໍ່ສາມາດຕົກລົງກັນໄດ້ ໃນຄວາມພະຍາຍາມເພື່ອຈັດຕັ້ງລັດຖະບານປະສົມຂຶ້ນນັ້ນ ພວກນັກການເມືອງບາງຄົນກ່າວຕໍ່ແຫລ່ງສື່ມວນຊົນວ່າ ທັງສອງຝ່າຍໃກ້ຈະຕົກລົງກັນ ໄດ້ແລ້ວ ໃນເລື້ອງການຮ່ວມອໍານາດກັນ